34 Gesammtsitzung 



sulven stad u. daranne nicht hinderde, dat he dar dat a. hantwerk 

 altohand ovede, wen he des warsschap u. des rades breif brachte, 

 dar he wonede, so mochte he hir ok want sniden u. vorkopen 

 to vrigen markede u. de kummer de en gedan were, scholde bi 

 sin. 



1419 des fryd. na S. Mart. d. leten de rad Henr. Borberge 

 u. Curde v. Lengeiern der schrader mestern segln, welk utmann 

 hiryn kerne u. wolde schrader warck arbejden, dat mochte he don, 

 den enscholden se eder ore warckgenoten nichts behindern von 

 des wegen, wolde ok de sulve utmann yn orer selschop wesen 

 u. mede gebruken des gheldes, dat de schrader yn unser stad heb- 

 ben, so scholde he beforud yn ore selschap geven eyne halve mrk 

 unser stad werunge, 2 p. wafses u. 1 ß. penn. u. furder enschol- 

 den se on nicht drangen, ok mach de utmann hir schrader warck 

 Oven, ehir he hir borger worde eder in der schrader eynunge 

 kerne. 



1420: Nympt eyn man eyn wiif to der ehe u. neyne kopg. 

 enhedde u. by der kind eder kindere gewunne u. dat wif storve u. 

 kind eder kindere nalete u. de man eyn ander wyff neme u. by 

 er eyne kopg. gewunne u. ok kindere, storve denne de fruwe u. 

 ok or kindere u. de man ein dredde wyff neme u. darmede kin- 

 dere gewunne u. darna storve de man u. lete na de vorschr. kopg. 

 u. ok de ersten u. lesten kindere, de g. scholde erven up kind u. 

 kindere von der ersten u. ok v. der lesten fruwen u. de scholden 

 sik voreynen na g. rechte darumme, by w^elker partye se bliven 

 scholde. Lete de man ok na sin wyff u. kindere alse vor, wann 

 se sek denne nmme de g. voreynet hedden, bleve denne de g. by 

 den lesten kinderen, so mochte de moder der myt den kinderen 

 gebruken, vordelt se sek aver myt on, so blifft de g, den kyn- 

 dern. 



Nympt eyn man eyne fruwen u. enervet by er eyne kopg. u. 

 ok kinderen, stervet de frowe u. let na levendige kindere, so fro 

 als de fruwe sterfft, werden die kindere myt der g. beervet, wol 

 dat de vader noch levet. Storve denne der nagelaten kindere 

 welk eyr synes vaders dode u. lete vort na kindere, de nagelatene 

 kindere hebben recht an ores grotevaders g., wan de stervet, gelik 

 alse er vader hadde u. treden so in eres vaders stcde. Dat ma- 

 ked, dat er vader darmedo bearvet was eyr he starff u. moten sek 



